6 मेयर सीट पर 1 लाख से ज्यादा अंतर से हराया, सपा-बसपा जीरो; शाहजहांपुर को मिला पहला मेयर
Uttar Pradesh Nagar Nikay Election Result 2023 LIVE Counting Updates. Follow UP Nagar Nikay Chunav Parinam Latest News, Reports And Headlines On Dainik Bhaskar. यूपी में निकाय चुनाव की काउंटिंग शुरू हो चुकी है। सभी 17 नगर निगम सीटों के शुरुआती रुझान आ चुके हैं। इसमें लखनऊ, वाराणसी, अयोध्या समेत 14 पर भाजपा आगे है।
उत्तर प्रदेश के 17 नगर निगमों के नतीजे आ गए हैं। सभी सीटों पर भाजपा ने क्लीन स्वीप किया है। प्रयागराज, गाजियाबाद, कानपुर, लखनऊ, मथुरा-वृंदावन और आगरा में 1 लाख से ज्यादा अंदर से विपक्ष को हराया है। सपा, बसपा और कांग्रेस का खाता तक नहीं खुला। गोरखपुर में सपा प्रत्याशी ने रिजल्ट आने के बाद हंगामा किया। इसके बाद सपा सुप्रीमो अखिलेश यादव ने ट्वीट कर रि-काउंटिंग कराने की मांग की।
शाहजहांपुर को भाजपा का पहला मेयर मिला है। कानपुर नगर निगम में भाजपा की मेयर कैंडिडेट प्रमिला पांडेय दूसरी बार मेयर बनी हैं। उन्होंने करीब 2 लाख से ज्यादा वोटों से जीत दर्ज की है। लखनऊ में भाजपा की सुषमा खर्कवाल ने सपा की वंदना मिश्रा को 204161 वोट से हराया है।
गाजियाबाद से भाजपा मेयर प्रत्याशी सुनीता दयाल ने 2.87 लाख वोटों से जीत दर्ज की है। प्रयागराज में भाजपा के उमेश चन्द्र गणेश केसरवानी 1 लाख 29 हजार 394 मतों से सपा प्रत्याशी अजय कुमार श्रीवास्तव को मात दी है। अजय कुमार को 1 लाख 62 हजार 42 मत मिले। यहां कुल 494344 वोट पड़े थे।
​​​​​​17 नगर निगम में मेयर प्रत्याशी के रिजल्ट...
अब जीत के चेहरे...
हार पर गोरखपुर में सपा उम्मीदवार काजल निषाद का हंगामा
गोरखपुर में सपा प्रत्याशी काजल निषाद ने हार के बाद हंगामा किया। काजल निषाद ने कहा, "कैसे कंप्यूटर में ये डेटा बदल जाता है। मैं कैसे मानूं कि ये निष्पक्ष चुनाव हुआ है? कैसे मानूं कि धांधली नहीं हुई है? अधिकारी समझाएं मुझे।" अखिलेश यादव ने भी रि-काउंटिंग कराने की मांग की है।
अखिलेश ने ट्वीट किया, "गोरखपुर में डाले गए वोटों से ज्यादा वोट गिने जाने की धांधली की ख़बर पर चुनाव आयोग तत्काल संज्ञान लेकर मतगणना की सत्यता को जांचें और गलत पाए जाने पर रि-काउंटिंग करवाए।"
सपा समर्थक मतगणना में घपला करने का आरोप लगा रहे हैं। जिले के अधिकारियों के साथ सपा नेता और काजल निषाद के बीच बहसबाजी हुई। काजल निषाद के समर्थक को पुलिस घसीट कर बाहर ले गई। इसके बाद मामला और गरमा गया।
प्रयागराज में मंत्री नंदी के बूथ पर पड़े 150 वोट
प्रयागराज में कैबिनेट मंत्री नंद गोपाल गुप्ता नंदी के वार्ड 80 मोहत्सिमगंज में भाजपा की शर्मनाक हार हुई। इस वार्ड से निर्दलीय प्रत्याशी कुसुम लता गुप्ता 1674 वोट से जीतीं हैं। जबकि बीजेपी प्रत्याशी विजय वैश्य को 1275 वोट मिले हैं। नंदी के 932 नंबर बूथ पर बीजेपी को महज 150 वोट मिले। निवर्तमान मेयर और मंत्री नंदी की पत्नी अभिलाषा गुप्ता ने भी इसी बूथ पर वोट डाला था।
LIVE अपडेट्स...
2 चुनावों से BJP के सबसे ज्यादा मेयर चुने गए
अब पढ़िए कैसे पिछले 2 निकाय चुनाव में 12 से 17 हुई मेयर सीट...
2012 : बरेली और प्रयागराज में निर्दलीय जीते, बाकी जगह बीजेपी के मेयर चुने गए
2012 में निकाय चुनाव 12 मेयर सीट पर लड़ा गया था। बीजेपी अपने गढ़ बचाने में कामयाब रही थी। 10 सीट पर बीजेपी के मेयर चुने गए। जबकि 2 सीट निर्दलीय प्रत्याशी अपने खाते में ले गए। इनमें बरेली के डॉ. आईएस तोमर और प्रयागराज में नंद गोपाल गुप्ता 'नंदी' की पत्नी अभिलाषा शामिल थीं। बीजेपी ने मेरठ, गाजियाबाद, मुरादाबाद, अलीगढ़, आगरा, कानपुर नगर, झांसी, लखनऊ, गोरखपुर और वाराणसी में मेयर पद पर जीत हासिल की थी।
2017 : अलीगढ़ और मेरठ में बसपा, बाकी बीजेपी के पाले में 
इसके बाद मथुरा, फिरोजाबाद, फैजाबाद और सहारनपुर चार और नगर निगम क्षेत्र बनाए गए, जहां पहली बार 2017 में निकाय चुनाव हुए। इस तरह से कुल सीट 16 हो गईं। 2017 के चुनाव में फिर बीजेपी का परचम लहराया। 14 सीट पर बीजेपी के प्रत्याशी जीत गए। जबकि मेरठ और अलीगढ़ में बसपा के मेयर प्रत्याशी जीते। 2023 के निकाय चुनाव में शाहजहांपुर को भी नगर निगम क्षेत्र बनाया गया है। अब यूपी में कुल 17 नगर निगम सीट हो चुकी हैं।
